เมื่อวันก่อนได้ไปเล่นกับสุนัขและจับขนสุนัขไม่ทราบว่าสุนัขได้เลียบริเวณมือด้วยมั้ยหลังจากเล่นกับสุนัขได้เผลอเกาหัวตัวเองจนเกิดแผลและมือที่จับสุนัขเป็นแผลขนาดเล็กมาก สุนัขอายุประมาณ4เดือนยังไม่ได้ฉีดวัคซีนป้องกันสุนัขบ้าและเลี้ยงสุนัขแบบปล่อยมันจะชอบไปเล่นกับสุนัขตัวอื่นกลัวน้ำลายสุนัขตัวอื่นปนเปื้อนที่ขนของสุนัขที่เลี้ยงด้วย อยากทราบว่าดังที่เล่ามามีโอกาสเกิดโรคพิษสุนัขบ้ามั้ยคะ ตัวเองเคยฉีดวัคซีนป้องกันโรคพิษสุนัขบ้า4เข็มเมื่อเดือนก่อน
สวัสดีค่ะ การที่สุนัขเลียมือ หากมือมีแผล แต่หากมีขนาดเล็กและแห้งแล้ว โอกาสที่จะติดเชื้อพิษสุนัขบ้าก็ไม่มี แต่หากเป็นแผลสด ยังมีเลือดและน้ำเหลืองซึม ก็อาจมีโอกาสติดเชื้อพิษสุนัขบ้าได้ ส่วนการที่ใช้มือมาเกาหัวต่อจนเกิดแผล ไม่ได้ทำให้ติดเชื้อพิษสุนัขบ้าได้ค่ะทั้งนี้ หากเพิ่งฉีดวัคซีนป้องกันพิษสุนัขบ้าครบ 4 เข็มไปเมื่อเดือน พ.ย. แม้จะเสี่ยงต่อการติดเชื้อพิษสุนัขบ้ามาในครั้งนี้ ก็ยังไม่จำเป็นต้องฉีดกระตุ้นค่ะ